Ján Valko

Ing. Ján Valko (* 12. november 1973, Martin, Česko-Slovensko) je bývalý riaditeľ Slovenskej informačnej služby. 

Po vyštudovaní Fakulty hospodárskej informatiky a účtovníctva na Ekonomickej univerzite v Bratislave pracoval ako maklér kapitálových trhov v spoločnosti Invest Brokers. Neskôr bol vedúcim oddelenia obchodovania v spoločnosti Allianz – Slovenská poisťovňa a členom Predstavenstva Burzy cenných papierov.

V Jadrovej a vyraďovacej spoločnosti (JAVYS) bol členom predstavenstva a vrchným riaditeľom pre ekonomiku a obchod, v októbri 2007 sa stal generálnym riaditeľom a predsedom predstavenstva JAVYS. Tieto funkcie vykonával do roku 2011.

V roku 2012 sa stal, po vymenovaní prezidentom SR Ivanom Gašparovičom, riaditeľom Slovenskej informačnej služby. Vystriedal tak vo funkcií Karola Mitríka.

Referencie 
 

Riaditelia Slovenskej informačnej služby
Absolventi Ekonomickej univerzity v Bratislave
Osobnosti z Martina